**ДЕЙНОСТИ В НЧ „БАЧО КИРО-1945”, СОФИЯ, Р-Н „КРАСНО СЕЛО”,**

**ЗА 2020 ГОДИНА**

Народно читалище „Бачо Киро-1945” изпълнява своята мисията да е привлекателно място, където са създадени условия за различни културни и образователни активности, близо е до хората на различни възрасти и отговаря ежедневно на техните потребности.

Читалището е убежище, защитено от нарастващата агресия, от ширещата се липса на култура, безпросветност и етика в отношенията между хората. Тук витае онзи граждански дух на общности от съмишленици по интереси и каузи в подкрепа на усилията на човека към добро.

Това е нашето ежедневие, такава е и целта на работа в нашите школи и курсове. Трудът, положен в овладяването на един танц, на едно музикално произведение с последователност, с мотивираност и отговорност към процеса дава възможност всеки участник сам да се убеди колко усилия са необходими, за да се постигне едно умение, да се създаде един културен продукт. Това е процес, в който се създават ценители с критерии и вкус към качеството на изкуството и културата. Тук е мястото и на локалната общност, на хората, които ги боли да не умира културата, хора с идеи за създаване на продукт, интересен за три поколения жители.

Във време, когато книгите се превърнаха в стока лукс, библиотеката на читалището има фонд, който съхранява националната ни и световна памет. Работата на библиотеката по отношение на обогатяване на фонда е не само кандидатстване по проекти и закупуване на нови книги, а отново усилията ще бъдат насочени към съживяване на книжното богатство и привличане на широк кръг потребители, както и приоритетно на по-младата аудитория. Всекидневните срещи с читатели – посетители, потърсили услугите на библиотеката, предложените литературни срещи и обсъждания, презентации и тематични анкети ще бъдат насочени към насърчаване на четенето.

В тази връзка една от основните цели на библиотеката и служителите в читалището е да привлечем доброволци и с общи усилия да реорганизираме пространството и обособим детски кът, привлекателен за най-малките, с цветни, красиви детски книжки, така че всяко посещение в библиотеката да остава в съзнанието на децата като едно запомнящо се преживяване.

Четенето за удоволствие решава проблема с функционалната неграмотност. В обществото все повече нараства необходимостта от внимание и работа на хора с различни дефицити. Читалището е приятел на дневния център „Светът на Мария”, чийто представители са били на наши събития и ние сме подкрепяли техни инициативи. С професионалната си подготовка, с уменията си за комуникация с различни хора и познаване на фонда, библиотекарят има готовност да предложи подходящи заглавия, със сюжет и герои, съответстващи на настроенията и състоянието на такива хора, да изготви и предложи списък с четива, а ако е възможно имаме готовност да организираме в библиотеката среща с хора от такива центрове или ние да им гостуваме. Тези контакти ще имат библиотерапевтично въздействие, което смятаме, че ще е полезно.

С наличните ни компютри и интернет библиотеката предлага също и консултация и помощ за създаване на компютърни и информационни умения за потребители над 60 години и на всички, които имат нужда.

Усилията ни през 2020 г. ще бъдат насочени и за подреждане и подготовка на архива на читалището за една бъдеща експозиция. Това ще е работа, изискваща помощта и компетенцията на специалисти, които за щастие имаме в ръководството на читалището и се надяваме да осъществим и благодарение на Института за етнология и фолклористика с Eтнографски музей - БАН, с който имаме договор за сътрудничество.

Ще работим също в съответствие с приоритетите в Стратегията за развитие на културата в София 2013- 2023 г. А те са достъп до култура, култура и човешки капитал, културно наследство на променящия се град и град на творческа икономика.

Работата ни с институциите ще бъде за повишаване на гражданското образование и самосъзнание, за осмисляне на правата и задълженията на членовете на обществото, на гражданската позиция и отговорност на всеки.

С отбелязването на значими национални и международни годишнини и дейности ще се стремим да допринесем за развитието на публиките и връзката между културата и образованието.

**КАЛЕНДАР НА СЪБИТИЯТА ЗА 2020Г. В НЧ „БАЧО КИРО-1945”**

**ПО МЕСЕЦИ:**

**ЯНУАРИ:**

**Отбелязване с витрина и четене в библиотеката на:**

**02.01. . 100 г.** от рождението на **Айзък Азимов** (02.01.1920 – 06.04.1992), американски писател от руско-еврейски произход; един от майсторите в жанра научна фантастика.

|  |  |
| --- | --- |
|  |  |
| **04.01.** | * **235 г.** от рождението на **Якоб Грим** (04.01.1785 – 20.09.1863), немски учен германист и фолклорист; с брат си Вилхелм създават и издават сборници с приказки, наречени *„Приказки на братя Грим”.* |
| **07.01.** | * **95 г.** от рождението на **Джералд Даръл** (07.01.1925 – 30.01.1995), британски естествоизпитател и писател; популярен с автобиографичната си книга *„Моето семейство и други животни”*. |
|  |  |
| **11.01.** | * **95 г.** от рождението на **Свобода Бъчварова** (11.01.1925 – 27.06.2012), българска писателка, редакторка и киносценаристка; автор на пенталогията *„Земя за прицел”.Обсъждане с читатели.* |
|  |  |
|  |  |
| **15.01.** | * **125 г.** от рождението на **Гео Милев** (15.01.1895 – 15.05.1925), български поет, публицист, преводач и художник.Беседа: Гео Милев и неговото време. |
| **18.01.** | * **85 г.** от рождението на **Дамян Дамянов** (18.01.1935 – 06.06.1999), български поет, носител на *наградата„Иван Вазов”* за цялостно литературно творчество. Среща с Надежда Захариева. * **80 г.** от рождението на **Недялко Йорданов** (18.01.1940), български поет и драматург. Литературно-музикална вечер: „Изпятата поезия”. |
|  |  |

**ФЕВРУАРИ**

|  |  |
| --- | --- |
| **05.02.** | * **100 г.** от рождението на **Леда Милева** (05.02.1920 – 05.02.2013), българска поетеса, преводачка и общественичка; удостоена със званието *„Почетен гражданин на Стара Загора”* (1997); Четем детските и стихове в библиотеката с деца от школите и витрина с книги от Леда Милева. |
|  |  |
|  |  |
|  |  |
| **17.02.** | * **100 г.** от рождението на **Богомил Нонев** (17.02.1920 – 15.04.2002), български писател, журналист, дипломат. |
| **28.02.** | * **150 г.** от учредяването на **Българската екзархия** с ферман на султан Абдул Азис от 28 февруари 1870. * **125 г.** от рождението на **Вадим Лазаркевич** (28.02.1895 – 18.02.1963), руски художник, един от основоположниците на българската школа за детска илюстрация;-среща с художник и разговор за мястото на илюстрацията в книгата. * **„Празникът на Лилия”-** концерт на Фолклорен танцов клуб „Лилия” |

**МАРТ**

|  |  |
| --- | --- |
|  |  |
|  |  |
| **25.03.** | * **130 г**. от рождението на **Чудомир** (Димитър Чорбаджийски) (25.03.1890 – 26.12.1967), български писател хуморист, художник, читалищен деец.- вечер в библиотеката, посветена на хумора. |

**АПРИЛ**

|  |  |
| --- | --- |
| **02.04.** | * **215 г.** от рождението на **Ханс Кристиан Андерсен** (02.04.1805 – 04.08.1875), датски писател, световен майстор на приказката; Четем приказки с деца и илюстрираме . Изложба. * **90 г.** от рождението на **Стефка Съботинова** (02.04.1930 – 30.07.2010), българска народна певица, изпълнителка на песни от Тракийска фолклорна област - отбелязване в клуб “Българска песен” и изпълнения на тракийски народни песни. Среща с песните на Янка Рупкина и разговор за фолклорното песенно наследство. |
|  |  |
| **22.04.** | * **100 г.** от рождението на **Валери Петров** (22.04.1920 – 27.08.2014), български поет, публицист, киносценарист, драматург, преводач; вписан в почетния списък на Международния съвет за детска книга за *„Пет приказки”. Изложба на детски рисунки.* |
|  |  |
| **27.04.** | * **85 г.** от рождението на **Любомир Левчев** (27.04.1935 – 25.09.2019), български поет; носител на престижни национални и международни   литературни награди. |

**МАЙ**

|  |  |
| --- | --- |
| **01.05.** | * **130 г.** от първото честване на **Деня на трудещите** се в България (01.05.1890); * **Участие във фолклорен фестивал в България (Враца, Видин) на ФТК”Лилия”.** |
| **07.05.** | * **90 г.** от рождението на **Пеньо Пенев** (07.05.1930 – 27.04.1959), български поет. * **Честване на 24 май Ден на българската просвета и култура и на славянската писменост.** |
|  |  |
|  |  |
| **26.05.** | * **135 г.** от рождението на **Николай Лилиев** (26.05.1885 – 06.10.1960), български поет символист, преводач и драматург.Отбелязване в школата по пиано с подходяща музика. * **Продукция на школата по пиано, китара, балет.** |

**ЮНИ**

|  |  |
| --- | --- |
|  |  |
|  |  |
|  |  |
|  |  |
| **21.06.** | * **155 г.** от рождението на **Чичо Стоян** (Стоян Михайлов Попов) (21.06.1865 – 31.12.1939), български детски писател; Витрина в библиотеката с негови произведения. * **85 г.** от рождението на **Франсоаз Саган** (21.06.1935 – 24.09.2004), френска писателка, станала известна с емблематичния си роман *„Добър ден, тъга”*. |
| **23.06.** | * **145 г.** от рождението на **Кирил Христов** (23.06.1875 – 07.11.1944), български поет и писател, драматург, преводач; * **Празник в градинката на ул.**”Владайска” с участието на школите и гости. |
|  |  |
| **27.06.** | * **170 г.** от рождението на **Иван Вазов** (27.06.1850 – 22.09.1921), български поет, писател и драматург; определян като *„патриарх на българската литература”.Четем и разговаряме за творчеството на Ив.Вазов. Посещение в музея.* |
| **29.06.** | * **120 г.** от рождението на **Антоан дьо Сент Екзюпери** (29.06.1900 – 31.07.1944), френски писател и летец, известен на поколения читатели с *„Малкият принц”*. Конкурс за разказ, есе, приказка, рисунка на тема „Малкият принц”. |

**ЮЛИ**

|  |  |
| --- | --- |
|  |  |
|  |  |
|  |  |
| **25.07.** | * **110 г.** от рождението на **Петър Стъпов** (25.07.1910 – 18.01.1992), български писател и поет; учител, библиотекар, читалищен деец. * **Участие на ФТК”Лилия” във фолклорен фестивал в Разлог „На армане с тъпане”(или в Хисаря).** * Задгранично турне на **ФТК”Лилия”.** |
|  |  |
| **28.07.** | * **85 г.** от рождението на **Владимир Башев** (28.07.1935 – 19.11.1967), български поет и журналист; негови стихове стават популярни като текстове на естрадни песни. |

**АВГУСТ**

|  |  |
| --- | --- |
|  |  |
| **14.08.** | * **75 г.** от рождението на **Борис Христов** (14.08.1945), български поет, писател, сценарист. |
| **16.08.** | **. 120 г.** от рождението на **Магда Петканова** (16.08.1900 – 16.05.1970) българска поетеса и писателка, автор на текста на песента *„Ако зажалиш някой ден”*. |
| **20.08.** | * **130 г.** от рождението на **Константин Константинов** (20.08.1890 – 03.01.1970), български писател и преводач; пише разкази, очерци, пътеписи, есета, книги за деца. |
|  |  |
| **22.08.** | * **100 г.** от рождението на **Рей Бредбъри** (22.08.1920 – 05.06.2012), американски писател, един от основоположниците на съвременната научна фантастика. Анкета: какво съм чел/а от автора. |
|  | * **110 г.** от рождението на **Майка Тереза** (26.08.1910 – 05.09.1997), индийска монахиня и мисионерка, албанка по произход; удостоена с *Нобелова награда за мир* (1979). Разговор за доброволчеството и благотворителността в днешно време. |
| **28.08.** | * **95 г.** от рождението на **Аркадий Стругацки** (28.08.1925 – 12.10.1991), руски съветски писател фантаст. |
|  |  |

**СЕПТЕМВРИ**

|  |  |
| --- | --- |
|  |  |
| **06.09.** | * **135 г.** от **Съединението** на Източна Румелия и Княжество България (1885). |
| **08.09.** | * Международен **ден на грамотността** (приет през 1965 г. с резолюция на ООН). Състезание за правопис с ученици от 4 клас на 41 СУ „Патриарх Евтимий”. |
| **12.09.** | * **90 г.** от рождението на **Александър Карасимеонов** (12.09.1930 – 06.03.1991), български писател и сценарист. |
| **14.09.** | * **90 г.** от рождението на **Антон Дончев** (14.09.1930), съвременен български писател, световноизвестен с романа *„Време разделно”*; носител на международната литературна награда *„Балканика”* (1999) за романа *„Странният рицар на свещената книга”*. |
| **15.09.** | * **130 г.** от рождението на **Агата Кристи** (15.09.1890 – 12.01.1976), английска писателка, определяна като *„кралицата”* на криминалните романи. |
|  |  |
| **19.09.** | * **60 г.** от рождението на **Теодора Димова** (19.09.1960), българска писателка, автор на романите *„Емине”, „Майките”*, *„Адриана”, „Марма, Мариам”,* отличени с национални и международни награди*. Посещение и обсъждане на театрална постановка, чийто автор е Т.Димова.* |
| **21.09.** | * **125 г.** от рождението на **Сергей Есенин** (21.09./03.10.1895 – 28.12.1925), руски поет.”Музика и стих” в школата по пиано. * **ФТК”Лилия” участва във фолклорен фестивал в Хасково.** |
|  |  |

**ОКТОМВРИ**

|  |  |
| --- | --- |
|  |  |
|  | **. 70 г.** от рождението на **Нора Робъртс** (10.10.1950), американска писателка, автор на романтични трилъри. Анкета в библиотеката: „Кой е прочел най-много книги от авторката”. |
|  |  |
|  |  |
|  |  |
| **23.10.** | * **100 г.** от рождението на **Джани Родари** (23.10.1920 – 14.04.1980), италиански писател, автор на детска литература. Среща - разговор: „Играта като учене”. * Задгранично турне на **ФТК”Лилия”.** |
|  |  |

**НОЕМВРИ**

|  |  |
| --- | --- |
| **03.11.** | * **85 г.** от рождението на **Георги Мишев** (03.11.1935), български сценарист, писател, публицист и редактор; автобиографична книга *„Мир на страха ни”.Витрина с книги.* |
|  |  |
| **09.11.** | * **140 г.** от рождението на **Йордан Йовков** (09.11.1880 – 15.10.1937), български писател и драматург. Поезията в прозата на Й.Йовков. Разговор с почитатели на писателя. * **Традиционно представяне в читалището на наградени, участници и жури в Националния младежки конкурс за поезия „Веселин Ханчев”-**Ст.Загора. |
| **13.11.** | * **170 г.** от рождението на **Робърт Луис Стивънсън** (13.11.1850 – 03.12.1894), шотландски писател, спечелил популярност с приключенския си роман *„Островът на съкровищата”* |
| **16.11.** | * **140 г.** от рождението на **Александър Блок** (16/28.11.1880 – 07.08.1921),руски поет, писател, драматург, преводач; един от основните представители на руския символизъм. |
|  |  |
| **28.11.** | * **80 г.** от рождението на **Неда Антонова** (28.11.1940), българска писателка, автор на исторически романи, новели и пиеси. Среща с писателката. * **Семинар на ФТК”Лилия” .** |
| **30.11.** | * **185 г.** от рождението на **Марк Твен** (30.11.1835 – 21.04.1910), американски писател, журналист и хуморист; създател на знаменитите литературни герои Том Сойер и Хъкълбери Фин*.Витрина с кнегии разговор с читатели.* |

**ДЕКЕМВРИ**

|  |  |
| --- | --- |
|  |  |
|  |  |
|  |  |
| **16.12.** | * **250 г.** от рождението на **Лудвиг Ван Бетовен** (16.12.1770 – 23.03.1827), немски класически композитор; мелодията на *„Одата на радостта”,* последната част от Деветата симфония, е официален *химн на Европейския съюз* (1985).Отбелязване в школата по пиано. * **Продукциия на школата по пиано в Полския културен институт.** * **Продукция на школата по китара и балет в читалището.** |
|  |  |
| **30.12.** | * **155 г.** от рождението на **Ръдиард Киплинг** (30.12.1865 – 18.01.1936), британски поет и писател; световноизвестен с *„Книга за джунглата”*, *„Приказки”,* романа *„Ким”;* удостоен с *Нобелова награда за литература*(1907).”Светът на Киплинг”-изложба с рисунки. |

**През 2020 г. се навършват:**

|  |  |
| --- | --- |
| **1205г.** | * от рождението и **1135 г**. от смъртта на **Методий** (ок. 815 – 06.04.885), славянски просветител, основоположник на българската и славянска писменост ; |
| **1165г.** | * от създаването на **славянската писменост** (855) от братята Кирил и Методий. |
| **1155г.** | * от приемане на **християнството в България** (865). |
| **360 г.** | * от рождението на **Даниел Дефо** (1660 – април 1731), английски писател и журналист, известен с романа си *„Робинзон Крузо”.* |
| **210 г.** | * от рождението на **Захарий Княжески** (ок. 1810 – 23.01.1877), български възрожденски просветен деец, книжовник, фолклорист и преводач. |
| **210 г.** | * от рождението на **Александър Екзарх** (1810 – 27.09.1891), български общественик, дипломат и журналист, един от активните дейци за независима Българска екзархия. |
| **170 г.** | * от рождението на **Захарий Стоянов** (Джендо Стоянов Джедев) (1850 – 02.09.1889), български революционер, политик и писател.   И ПРЕЗ 2020 ГОДИНА НЧ”БАЧО КИРО-1945” ЩЕ ПРОДЪЛЖИ ДА СЪТРУДНИЧИ С РАЙОН „КРАСНО СЕЛО”, С ЧИТАЛИЩАТА В РАЙОНА, В СТОЛИЦАТА И СТРАНАТА, С УЧИЛИЩАТА И ДЕТСКИТЕ ГРАДИНИ, С КУЛТУРНИТЕ ИНСТИТУТИ И МУЗЕИ, СЪС СДРУЖЕНИЕТО НА СОФИЙСКИТЕ ЧИТАЛИЩА И СЪС СЪЮЗА НА НАРОДНИТЕ ЧИТАЛИЩА. |